อารักษ์ อมรศุภศิริ

อารักษ์ อมรศุภศิริ (เกิด 2 กันยายน พ.ศ. 2527) ชื่อเล่น เป้ เป็นนักดนตรี นักแต่งเพลง นักแสดง นายแบบ และผู้กำกับภาพยนตร์ เข้าสู่วงการบันเทิงจากการเดินแบบ ก่อนจะมีผลงานเพลงในฐานะมือกีต้าร์ของวงสเลอ และเริ่มเป็นที่รู้จักจากผลงานภาพยนตร์เรื่อง บอดี้ศพ 19

**ประวัติ**
อารักษ์ อมรศุภศิริ เกิดเมื่อวันอาทิตย์ที่ 2  กันยายน พ.ศ. 2527 เป็นลูกชายคนโตของไพโรจน์ อมรศุภศิริ และระเบียบ ศรียี่ทอง มีน้องสาว 1 คน ชื่อมาริสา อมรศุภศิริ (ชื่อเล่น : ปอม) 

**การศึกษา**
เป้ อารักษ์ อมรศุภศิริ จาการศึกษาระดับอนุบาลจากโรงเรียนอนุบาลจันทร์เจ้า ระดับประถมศึกษาถึงมัธยมศึกษาปีที่ 2 จากโรงเรียนอัสสัมชัญ และมัธยมศึกษาปีที่ 3 – 6 จากโรงเรียนสาธิตมหาวิทยาลัยศรีนครินทรวิโรฒ ประสานมิตร และระดับปริญญาตรีจากสาขาธุรกิจระหว่างประเทศ วิทยาลัยนานาชาติ มหาวิทยาลัยมหิดล

**ผลงาน**
อารักษ์ เข้าสู่วงการบันเทินจากบารเดินแบบ และ ถ่ายแบบลงนิตยสารแฟชั่น ขณะเป็นนักศึกษาฝึกงานอยู่ที่บริษัท เกรย์ ฮาวนด์

**เพลง**

**วงสเลอ**
ในปี พ.ศ. 2548 อารักษ์ ถูกชักชวนให้เข้าร่ว มวงสเลอในฐานะมือกีต้าร์ ซึ่งในขณะนั้นประกอบด้วยสมาชิกอีก 4 คน ได้แก่ จักรพันธ์ บุณยะมัต (ชื่อเล่น : เย่ ; ตำแหน่ง : ร้องนำ) ธิติพันธุ์ อนะวัชพงษ์ (ชื่อเล่น : เอม ; ตำแหน่ง : กลอง) ธนันต์ บุญญธนาภิวัฒน์ (ชื่อเล่น : บู้ ; ตำแหน่ง : เบส) และ ธีรวัต อุทัย (ชื่อเล่น : แบงค์ ; ตำแหน่ง : ทรัมเปต) หลังจากตระเวนเล่นคอนเสิร์ตตามงานดนตรีนอกกระแส ควบคู่ไปกับการทำเดโมส่งค่ายเพลง ในปี พ.ศ. 2549 วงสเลอ ก็ได้ออกอัลบั้มเต็มชุดแรก (Boo!) ในสังกัด สมอลล์รูม ด้วยแนวเพลงสไตล์อัลเทอร์เนทีฟร็อก
วงสเลอ เริ่มเป็นที่รู้จักในฐานะคลื่นลูกใหม่ของวงการดนตรีนอกกระแสในไทย และ ได้รับเชิญจาก นอยซ์เดอลุกซ์ เรคคอร์ดส ให้ไปเล่นคอนเสิร์ตที่ เมืองฮัลเลอ ประเทศเยอรมนี ก่อนอัลบั้มชุดที่สองของวงสเลอ (Bum) จะออกจำหน่ายในปี พ.ศ. 2551
ต่อมาในปี พ.ศ. 2553 อารักษ์ ได้ออกอัลบั้มเดี่ยวชุดแรก (ออโต้ อีโรติก) ในสังกัด สมอลล์รูม ด้วยแนวเพลงสไตล์เพียวโฟล์ก ผ่านเครื่องดนตรีเพียงแค่ 2 ชิ้น คือ กีต้าร์โปร่ง และ ฮาร์โมนิก้า ควบคู่ไปกับอัลบั้มชุดที่สามของวงสเลอ (Boong) 
อารักษ์ ในฐานะศิลปินเดี่ยว และนักแต่งเพลงถูกกระแสวิพากษ์วิจารณ์อย่างหนัก เรื่องสไตล์การร้องซึ่งได้รับอิทธิพลมาจาก บ็อบ ดีแลน และเนื้อหาของเพลงที่เสียดสีสังคม แต่ไม่นานนักหลังจากปล่อยซิงเกิลแรก "มาเลเซีย" กลับกลายเป็นเพลงฮิตติดปาก ขึ้นชาร์ตอันดับ 1 คลื่นวิทยุในไทยอยู่หลายสัปดาห์ ส่งผลให้ อารักษ์ ได้รับรางวัล คมชัดลึกอวอร์ด ครั้งที่ 8 สาขาศิลปินหน้าใหม่ยอดเยี่ยม ประจำปี พ.ศ. 2553
จนกระทั่งในวันที่ 9 ธันวาคม พ.ศ. 2554 อารักษ์ ประกาศถอนตัวออกจากวงสเลอ ด้วยเหตุผลเรื่องเวลาไม่ตรงกัน

**อารักษ์ แอนด์ เดอะปีศาจแบนด์**
อารักษ์ เมื่อปี พ.ศ. 2555
ต่อมาในปี พ.ศ. 2555 อารักษ์ ได้ออกอัลบั้มชุดที่สอง (อารักษ์ แอนด์ เดอะปีศาจแบนด์) ในสังกัด บีลีฟ เรคคอร์ดส ร่วมกับ เดอะปีศาจแบนด์ ซึ่งในขณะนั้นประกอบด้วยสมาชิก 2 คน ได้แก่ วงศ์วริศ อาริยวัฒน์ (ชื่อเล่น : อัด ; ตำแหน่ง : แบนโจ) และ สุธัช นฤนาทวานิช (ชื่อเล่น : เนม ; ตำแหน่ง : ดับเบิ้ลเบส) ด้วยแนวเพลงสไตล์โฟล์กคันทรี่ โดยยังคงมีเนื้อหาของเพลงที่สะท้อนสังคม แต่ฟังสบายเข้าใจง่ายขึ้น หลังจากปล่อย 2 ซิงเกิลแรก "ไก่" ที่กลับมาสร้างความฮือฮาให้กับวงการดนตรีในไทยอีกครั้ง และ "สมศรี" ที่ได้รับคำชมอย่างล้นหลาม ด้วยเนื้อหาของเพลงที่เตือนใจวัยรุ่น เรื่อง การตั้งครรภ์ก่อนวัยอันควร ส่งผลให้ อารักษ์ และ วงเดอะปีศาจแบนด์ ได้รับรางวัล สีสันอวอร์ด ครั้งที่ 25 สาขาอัลบั้มยอดเยี่ยม และ สาขาบันทึกเสียงยอดเยี่ยม เพลง "ความรุนแรง" ประจำปี พ.ศ. 2555
หลังจากห่างหายไปนานกว่า 4 ปี อัลบั้มชุดที่สาม (เหล็กกับไม้) ของ อารักษ์ และ เดอะปีศาจแบนด์ ก็ได้ออกจำหน่ายในวันที่ 4 กุมภาพันธ์ พ.ศ. 2560 ในสังกัด วอท เดอะ ดัก ด้วยแนวเพลงสไตล์โฟล์คร็อค ขณะนี้อยู่ระหว่างการปล่อยซิงเกิลจากอัลบั้มที่ 4 โดยมีการปล่อยซิงเกิลใหม่เดือนละ 1 เพลง

**อื่น ๆ**

**ภาพยนตร์**
บอดี้ศพ 19 (2550) และ รักสามเศร้า (2551) ผลงานภาพยนตร์ 2 เรื่องแรกของ อารักษ์ นอกจากจะทำให้ อารักษ์ รู้สึกว่าการแสดงเป็นเรื่องสนุกท้าทายแล้ว ความสำเร็จของภาพยนตร์ทั้ง 2 เรื่อง ยังส่งผลให้ อารักษ์ เริ่มเป็นที่รู้จักมากขึ้นในฐานะนักแสดง และ มีผลงานภาพยนตร์ต่อเนื่องในปีถัดมา  

**ผลงานละคร**

**ละครโทรทัศน์**

**ผู้กำกับภาพยนตร์**
 The Stone พระแท้ คนเก๊ (2568)

**ภาพยนตร์สั้น**
 Day Dream (2552)- 2 ขวบ (2555)- Before Friend Zone (2562)- ACROSS THE YOUNIVERSE (2562)- The Silence Phobia กลัวความเงียบ (2563)

**มิวสิกวิดีโอ**
  ยิ้ม - Instinct (2563)-  ไปโรงเรียน - Balloon Boy (2563)-  รู้อยู่ - D GERRARD (2565)-  ลำใยลองกอง - ธงไชย แมคอินไตย์ (2565)

**พิธีกร**
 วีเจ ช่อง You2playTV เดือนสิงหาคม 2555- เกษตรซ้าด ช่องนิวทีวี - คนค้นฅน ช่องทีวีบูรพา- ชีวิตดีดี๊ ช่อง 3- เกษตร อีซี่ ช่องไทยพีบีเอส- อารักษ์ Around ช่องไทยพีบีเอส

**นักมวย**
 รายการ 10 Fight 10 ชกกับ ศรัณยู ประชากริช

**นักยูโด**
 รายการ CU JUDO TOURNAMENT 18 การแข่งขันยูโดสายขาว-เขียว โดย จุฬาลงกรณ์มหาวิทยาลัย ในวันที่ 16 มีนาคม 2562

**หนังสือ**
 สิ่งที่สวยงามมักจะอยู่ไกลออกไป (พิมพ์ครั้งแรกปี 2554)

**รางวัล**

**อ้างอิง**
หมวดหมู่:นักกีตาร์ชาวไทย
หมวดหมู่:นักร้องชายชาวไทย
หมวดหมู่:นักร้องนักแต่งเพลงชาวไทย
หมวดหมู่:นายแบบไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากวิทยาลัยนานาชาติ มหาวิทยาลัยมหิดล